“ไพรินทร์” ไขก๊อกบอร์ด PTT แจงติดภารกิจ มีผล 1 พ.ค.64   
“ไพรินทร์” ไขก๊อกบอร์ด PTT แจงติดภารกิจ มีผล 1 พ.ค.64   
27 ม.ค. 2564

บริษัท ปตท. จำกัด (มหาชน) หรือ PTT แจ้งว่า ดร.ไพรินทร์ ชูโชติถาวร กรรมการอิสระ และประธานกรรมการบริหารความเสี่ยงองค์กร ได้แจ้งลาออกจากตำแหน่งกรรมการ ปตท. เนื่องจากมีภารกิจอื่น โดยการลาออกให้มีผลตั้งแต่วันที่ 1 พฤษภาคม 2564 เป็นต้นไป
อนึ่งเมื่อวันที่ 20 สิงหาคม 2563 บอร์ด ปตท. ได้เห็นชอบแต่งตั้ง นายไพรินทร์ ชูโชติถาวร อดีตรัฐมนตรีช่วยว่าการกระทรวงคมนาคม และอดีตประธานเจ้าหน้าที่บริหารและกรรมการผู้จัดการใหญ่ “ปตท.” เป็นกรรมการบริษัท “ปตท.” แทน นายสุพัฒนพงษ์ พันธ์มีเชาว์ กรรมการ และประธานกรรมการบริหารความเสี่ยงองค์กร ที่ลาออกเมื่อวันที่ 23 กรกฎาคม 2563
ทั้งนี้นายไพรินทร์ จะมีระยะเวลาทำงานในตำแหน่งกรรมการ ปตท. อีก 7 เดือน เนื่องจากอายุครบ 65 ปีบริบูรณ์ ในวันที่ 8 กรกฎาคม 2564